**Institut za političku ekologiju - IPE**

**Zagreb, Trg kralja Tomislava 19**

**Bilješke uz financijske izvještaje neprofitne organizacije**

**za razdoblje 01.01.2022. do 31.12.2022. godine**

1. ***INFORMACIJE O NEPROFITNOJ ORGANIZACIJI***

Udruga Institut za političku ekologiju osnovana je u Zagrebu 10.06.2014. i upisana u Registar udruga pri Ministarstva uprave RH dana 04.07.2014. pod registarskim brojem 21011145.

Temeljni ciljevi udruge su:

* doprinositi povećanju teorijskog i praktičnog znanja za demokratsku i ekonomsku transformaciju prema ekološki održivom i pravednom društvu kroz znanstvena istraživanja i stručne analize;
* educirati i informirati javnost te relevantne društvene aktere o uzrocima ekološke neodrživosti i društvene nejednakosti kao preprekama za ostvarenje ljudskih prava sadašnjih i budućih generacija;
* razvijati alternativne razvojne modele i inovativne institucionalne okvire, u suradnji s domaćim i međunarodnim akterima, za društvene promjene koje vode prema većoj ekološkoj održivosti i socio-ekonomskoj jednakosti u Hrvatskoj i svijetu.

Adresa**:** Zagreb, Trg kralja Tomislava 19

**Zakonski zastupnik**: Vedran Horvat

Osnovna djelatnost **Neprofitne organizacije** je: Djelatnosti ostalih članskih organizacija, d. n.

1. ***OSNOVE SASTAVLJANJA FINANCIJSKIH IZVJEŠTAJA***

Financijski izvještaji Neprofitne organizacije sastavljeni sukladno:

* Zakonu o financijskom poslovanju i računovodstvu neprofitnih
* Pravilniku o neprofitnom računovodstvu i računskom planu
* Pravilniku o izvještavanju u neprofitnom računovodstvu i Registru neprofitnih organizacija
* Pravilniku o sustavu financijskog upravljanja i kontrola, izradi i izvršavanju financijskih planova neprofitnih organizacija

Iznosi u financijskim izvještajima iskazani su temeljem vjerodostojne poslovne dokumentacije.

1. ***SAŽETAK ZNAČAJNIJIH RAČUNOVODSTVENIH POLITIKA***

Računovodstvene politike primjenjuju se na pretpostavci vremenske neograničenosti poslovanja neprofitne organizacije.

**Okvir za knjiženje poslovnih događaja**

Okvir za knjiženje poslovnih događaja jest kontni plan definiran Pravilnikom o

neprofitnom računovodstvu i računskom planu.

Dugotrajna materijalna i nematerijalna imovina i sitni inventar nabavljeni su kupnjom

od dobavljača sredstvima koje je Neprofitna organizacija ostvarila na način utvrđen

statutom organizacije. Dugotrajna imovina vodi se po nabavnoj vrijednosti koju sačinjava prodajna cijena dobavljača i zavisni troškovi nabave (trošak transporta, špedicije i sl.).

Amortizacija se obavlja temeljem amortizacijskih stopa utvrđenih Pravilnikom o

neprofitnom računovodstvu i računskom planu.

**Iskazivanje imovine i obveza**

Imovina, obveze i vlastiti izvori određuju financijski položaj neprofitne organizacije.

Imovinom se smatraju resursi koje neprofitna organizacija kontrolira kao rezultat prošlih događaja i od kojih se očekuju buduće koristi u obavljanju djelatnosti. Imovina se klasificira po svojoj vrsti, trajnosti i funkciji u obavljanju djelatnosti dok se obveze klasificiraju prema namjeni i ročnosti. Imovina i obveze iskazuju se po računovodstvenom načelu nastanka događaja.

Dugotrajna imovina je financijska i nefinancijska imovina čiji je vijek upotrebe duži od jedne godine i koja duže od jedne godine zadržava isti pojavni oblik. Dugotrajna nefinancijska materijalna imovina čiji je pojedinačni trošak nabave (nabavna vrijednost) niži od 3.500 kn otpisuje se jednokratno, stavljanjem u upotrebu, uz obvezu pojedinačnog ili skupnog praćenja u korisnom vijeku upotrebe. Vrijednost pojedinog predmeta dugotrajne nefinancijske imovine se amortizira, odnosno ispravlja linearnom metodom u korisnom vijeku upotrebe počevši od prvog dana mjeseca iza mjeseca u kojem je imovina stavljena u upotrebu. Iznimno, vrijednosti zemljišta, obnovljivih prirodnih bogatstava, knjiga, umjetničkih djela i ostalih izložbenih vrijednosti te plemenitih metala i ostalih pohranjenih vrijednosti ne amortiziraju se, odnosno ne ispravljaju se. Osnovica za ispravak vrijednosti dugotrajne imovine jest njezin početni ili revalorizirani trošak nabave (nabavna vrijednost), odnosno procijenjena vrijednost.

Kratkotrajna nefinancijska imovina je imovina namijenjena obavljanju djelatnosti ili daljnjoj prodaji u roku kraćem od godinu dana. Trošak nabave (nabavna vrijednost) nefinancijske imovine čini kupovna cijena uvećana za carine, nepovratne poreze, troškove prijevoza i sve druge troškove koji se mogu izravno dodati troškovima nabave

i osposobljavanja za početak upotrebe.

Obveze su neizmirena dugovanja proizašla iz prošlih događaja za čiju namiru se očekuje odljev resursa.

Vlastitim izvorima se smatra ostatak vrijednosti imovine nakon odbitka svih obveza. Tuđa imovina se prati u izvanbilančnoj evidenciji. Imovina se početno iskazuje po trošku nabave (nabavnoj vrijednosti), odnosno po procijenjenoj vrijednosti.

**Prihodi i rashodi**

Prihod je povećanje ekonomskih koristi ili uslužnog potencijala tijekom izvještajnog razdoblja u obliku pritjecanja imovine bez istodobnog povećanja obveza ili smanjenja obveza bez istodobnog odljeva imovine.

Rashod je umanjenje ekonomskih koristi ili uslužnog potencijala u obliku smanjenja

imovine ili povećanja obveza bez istodobnog povećanja financijske imovine.

Prihodi i rashodi priznaju se uz primjenu računovodstvenog načela nastanka događaja.

Računovodstveno načelo nastanka događaja znači da se:

* recipročni prihodi (prihodi na temelju isporučenih dobara i usluga) priznaju u izvještajnom razdoblju na koje se odnose pod uvjetom da se mogu izmjeriti neovisno o naplati
* nerecipročni prihodi (prihodi po posebnim propisima, donacije, članarine, pomoći, doprinosi i ostali slični prihodi) priznaju u izvještajnom razdoblju na koje se odnose pod uvjetom da su raspoloživi (naplaćeni) u izvještajnom razdoblju, a mogu se priznati u izvještajnom razdoblju ako su naplaćeni najkasnije do trenutka predočavanja financijskih izvještaja za isto razdoblje
* donacije povezane s izvršenjem ugovorenih programa (projekata i aktivnosti) priznaju u bilanci kao odgođeni prihod uz priznavanje u prihode izvještajnog razdoblja razmjerno troškovima provedbe ugovorenih programa (projekata i aktivnosti)
* donacije povezane s nefinancijskom imovinom koja se amortizira priznaju u bilanci kao odgođeni prihod uz priznavanje u prihode izvještajnog razdoblja na sustavnoj osnovi razmjerno troškovima upotrebe nefinancijske imovine u razdoblju korištenja
* rashodi priznaju u izvještajnom razdoblju na koje se odnose neovisno o plaćanju
* rashodi za utrošak kratkotrajne nefinancijske imovine priznaju u trenutku stvarnog utroška, odnosno prodaje
* troškovi nabave dugotrajne imovine kapitaliziraju, a u rashodi priznaju tijekom korisnog vijeka upotrebe

***IV. BILJEŠKE UZ POJEDINE POZICIJE PRIHODA I RASHODA***

***PRIHODI***

***(PR-RAS-NPF AOP 001)***

Prihode Neprofitne organizacije sačinjavaju prihodi od pružanja usluga, prihodi od imovine, prihodi od donacija i ostali prihodi.

Ukupni prihodi su u izvještajnom razdoblju iznosili 1.598.240 kn.

|  |  |  |  |
| --- | --- | --- | --- |
| **Opis** | **Ostvareno prethodne godine** | **Ostvareno u izvještajnom razdoblju** | **Indeks** |
| Prihodi od prodaje roba i pružanja usluga | 73.732 kn  | 254.707 kn  | 345,45  |
| Prihodi od imovine | 4.122 kn  | 2.263 kn  | 54,90  |
| Prihodi od donacija | 1.591.429 kn  | 1.340.082 kn  | 84,21  |
| Ostali prihodi | - kn  | 1.188 kn  |  |
| **UKUPNO** | **1.669.283 kn**  | **1.598.240 kn**  |  |

**Prihodi od donacija**

***(PR-RAS-NPF AOP 024)***

Prihode od donacija sačinjavaju prihodi od inozemnih vlada i međunarodnih organizacija i prihodi od ostalih pravnih osoba.

Ukupni prihodi od donacija su u izvještajnom razdoblju iznosili 1.340.082 kn.

|  |  |  |  |
| --- | --- | --- | --- |
| **Opis** | **Ostvareno prethodne godine** | **Ostvareno u izvještajnom razdoblju** | **Indeks** |
| **Prihodi od donacija iz proračuna** | **11.188 kn**  | **- kn**  | **0,00**  |
| **Prihodi od inozemnih vlada i međunarodnih organizacija** | **1.377.239 kn**  | **1.120.796 kn**  | **81,38**  |
| **Prihodi od trgovačkih društava i ostalih pravnih osoba**  | **203.002 kn**  | **219.286 kn**  | **108,02**  |
| **UKUPNO** | **1.591.429 kn**  | **1.340.082 kn**  |  |

***RASHODI***

***(PR-RAS-NPF AOP 054)***

Rashode Neprofitne organizacije sačinjavaju rashodi za radnike, materijalni rashodi, rashodi amortizacije, financijski rashodi, donacije i ostali rashodi.

Ukupni rashodi su u izvještajnom razdoblju iznosili 1.659.720 kn.

|  |  |  |  |
| --- | --- | --- | --- |
| **Opis** | **Ostvareno prethodne godine** | **Ostvareno u izvještajnom razdoblju** | **Indeks** |
| Rashodi za radnike | 999.879 kn  | 803.438 kn  | 80,35  |
| Materijalni rashodi  | 646.790 kn  | 713.738 kn  | 110,35  |
| Rashodi amortizacije  | 12.967 kn  | 11.472 kn  | 88,47  |
| Financijski rashodi | 11.343 kn  | 13.926 kn  | 122,77  |
| Donacije | 34.116 kn  | 111.087 kn  | 325,62  |
| Ostali rashodi | 1.522 kn  | 6.059 kn  | 398,09  |
| UKUPNO | 1.706.617 kn  | 1.659.720 kn  |  |

**Materijalni rashodi**

***(PR-RAS-NPF AOP 067)***

Materijalne rashode sačinjavaju naknade troškova radnicima, naknade ostalim osobama izvan radnog odnosa, rashodi za usluge, rashodi za materijal i energiju te ostali nespomenuti materijalni rashodi.

Ukupni materijalni rashodi su u izvještajnom razdoblju iznosili 713.738 kn.

|  |  |  |  |
| --- | --- | --- | --- |
| **Opis** | **Ostvareno prethodne godine** | **Ostvareno u izvještajnom razdoblju** | **Indeks** |
| **Naknade troškova radnicima** | **67.128 kn**  | **148.542 kn**  | **221,28**  |
| **Naknade ostalim osobama izvan radnog odnosa** | **235.043 kn**  | **249.388 kn**  | **106,10**  |
| **Rashodi za usluge** | **309.255 kn**  | **282.725 kn**  | **91,42**  |
| **Rashodi za materijal i energiju** | **8.983 kn**  | **10.877 kn**  | **121,08**  |
| **Ostali nespomenuti materijalni rashodi** | **26.381 kn**  | **22.206 kn**  | **84,17**  |
| **UKUPNO** | **646.790 kn**  | **713.738 kn**  |   |

Materijalni rashodi veći su za 10% u odnosu na prethodnu godinu a najveće povećanje doživjele su naknade troškova radnicima. Naknade putnih troškova veće su 98,9 % u odnosu na prethodnu godinu (radi povećanja mobilnosti u odnosu na prethodne dvije godine).

***V. BILJEŠKE UZ POJEDINE POZICIJE BILANCE***

***IMOVINA***

**NEFINANCIJSKA IMOVINA**

***(BIL-NPF AOP 002)***

Nefinancijsku imovinu sačinjavaju proizvedena dugotrajna imovina i sitni inventar.

Ukupno stanje nefinancijske imovine na dan 31.12.2022. iznosilo je 14.246 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| Proizvedena dugotrajna imovina | 21.031 kn  | 14.246 kn  | 67,74 |
| UKUPNO | 21.031 kn  | 14.246 kn  |  |

**Proizvedena dugotrajna imovina**

***(BIL-NPF AOP 018)***

Proizvedena dugotrajna imovina promatra se po nabavnoj vrijednosti i sastoji se od postrojenja i opreme, nematerijalne proizvedene imovine i ispravke vrijednosti proizvedene dugotrajne imovine.

Ukupno stanje proizvedene dugotrajne imovine 31.12.2022. iznosilo je 14.246 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| Postrojenja i oprema | 80.512 kn  | 80.512 kn  | 100,00 |
| Nematerijalna proizvedena imovina | 40.236 kn  | 44.924 kn  | 111,65 |
| Ispravak vrijednosti proizvedene dugotrajne imovine | 99.717 kn  | 111.190 kn  | 111,51 |
| UKUPNO | 21.031 kn  | 14.246 kn  |  |

**Sitan inventar**

***(BIL-NPF AOP 051)***

Sitni inventar se sastoji se od zaliha sitnog inventara i sitnog inventara u upotrebi. Sitni inventar je dugotrajna materijalna imovina koja se zbog pojedinačne nabavne vrijednosti manje od 3.500 kuna prati izdvojeno od dugotrajne imovine. Sitni inventar otpisuje se jednokratno stavljanjem u uporabu. Sitni inventar u upotrebi popisan je u zasebnoj evidenciji.

 Knjigovodstvena vrijednost sitnog inventara na dan izvještavanja iznosi 0 kn.

**FINANCIJSKA IMOVINA**

***(BIL-NPF AOP 074)***

Financijsku imovinu sačinjavaju novac u banci i blagajni, jamčevni polozi i potraživanja od radnika ili više plaćenih poreza i sličnog, dionice i udjeli u glavnici.

Ukupno stanje financijske imovine na dan 31.12.2022. iznosilo je 309.832 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| Novac u banci i blagajni | 665.286 kn  | 221.113 kn  | 33,24 |
| Depoziti, jamčevni polozi i potraživanja od radnika te za više plaćene poreze i sl. | 18.778 kn  | 13.719 kn  | 73,06 |
| Dionice i udjeli u glavnici | 75.000 kn  | 75.000 kn  | 100,00 |
| Potraživanja za prihode | 13.750 kn  | - kn  | 0,00 |
| Rashodi budućih razdoblja i nedospjela naplata prihoda | 1.159 kn  | - kn  | 0,00 |
| UKUPNO | 773.973 kn  | 309.832 kn  |  |

**Novac u banci i blagajni**

***(BIL-NPF AOP 075)***

Ukupno stanje novca u banci na dan 31.12.2022. iznosilo je 221.113 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| **Novac u banci** | **665.286 kn**  | **221.113 kn**  | **33,24** |
| **UKUPNO** | **665.286 kn**  | **221.113 kn**  |  |

Na dan sastavljanja bilance, u blagajni nije bilo novca.

**Depoziti, jamčevni polozi i potraživanja od radnika te za više plaćene poreze**

***(BIL-NPF AOP 083)***

Depoziti, jamčevni polozi i potraživanja od radnika ili za više uplaćene poreze te ostala potraživanja 31.12.2022. iznosila su 13.719 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| Jamčevni polozi | 7.582 kn  | 7.582 kn  | 100,00 |
| Potraživanja od radnika | 4.023 kn  | 355 kn  | 8,82 |
| Potraživanja za više plaćene poreze i doprinose | 4.979 kn  | 5.782 kn  | 116,13 |
| Ostala potraživanja | 2.194 kn  | - kn  | 0,00 |
| UKUPNO | 18.778 kn  | 13.719 kn  |  |

Jamčevni polozi odnose se na dani polog za poslovni prostor u zakupu.

Potraživanja od radnika se odnose na dane akontacije za službeni put i nabave u gotovini.

Potraživanja za više plaćene poreze odnose se na više plaćeni porez na dohodak od nesamostalnog rada i potraživanje za porez na dodanu vrijednost.

**Dionice i udjeli u glavnici**

***(BIL-NPF AOP 125)***

Dionice i udjeli u glavnici odnose se na dionice i udjele u glavnici banaka i ostalih financijskih institucija, dionice i udjele u glavnici trgovačkih društava te na ispravke vrijednosti dionica i udjela u glavnici.

Na dan izvještavanja financijska imovina po osnovi dionica i udjela u glavnici iznosila je 75.000 kn i odnosi se na zadružni udio u Zadruzi za etično financiranje.

***OBVEZE I VLASTITI IZVORI***

**OBVEZE**

***(BIL-NPF AOP 146)***

Stanje obveza su obveze nastale tijekom izvještajne godine s rokom dospijeća u narednoj izvještajnoj godini i stanje ostalih nepodmirenih obaveza. Obveze se odnose na obveze za rashode te na prihode budućih razdoblja.

Neprofitna organizacija je na dan izvještavanja imala 142.216 kn ukupnih obveza.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| Obveze za rashode | 21.871 kn  | 7.402 kn  | 33,84 |
| Odgođeno plaćanje rashoda i prihodi budućih razdoblja | 525.969 kn  | 134.814 kn  | 25,63 |
| UKUPNO | 547.840 kn  | 142.216 kn  |  |

Obveze se knjiže prema načelu vremena nastanka obveze.

**Obveze za rashode**

***(BIL-NPF AOP 147)***

Obveze za rashode se sastoje od obveza za materijalne rashode i ostalih obveza.

Ukupno stanje obveza za rashode na dan 31.12.2022. iznosilo je 7.402 kn.

|  |  |  |  |
| --- | --- | --- | --- |
| **Opis** | **Stanje1. siječnja** | **Stanje31. prosinca** | **Indeks** |
| **Obveze za materijalne rashode** | **7.041 kn**  | **3.733 kn**  | **53,02** |
| **Obveze za prikupljena sredstva pomoći** | **13.338 kn**  | **- kn**  | **0,00** |
| **Ostale obveze** | **1.492 kn**  | **3.669 kn**  | **245,91** |
| **UKUPNO** | **21.871 kn**  | **7.402 kn**  |  |

Obveze za materijalne rashode odnose se na obveze prema dobavljačima a ostale obveze se odnose na razliku paušalnog poreza na dobit po godišnjem obračunu.

**Odgođeno plaćanje rashoda i prihodi budućih razdoblja**

***(BIL-NPF AOP 190)***

Prihodi budućih razdoblja sadrže prihode koji su naplaćeni ili obračunani u tekućem razdoblju, a odnose se na iduće obračunsko razdoblje.

Prihodi budućih razdoblja na dan izvještavanja iznosila su 134.814 kn. Sastoje se od

- odgođenih prihoda od međunarodnih organizacija 22.493 kn

- odgođenih prihoda od međunarodnih organizacija

 iz EU fondova 102.274 kn

- odgođenih prihoda temeljem amortizacije

 dugograjne imovine 10.047 kn

**VLASTITI IZVORI**

***(BIL-NPF AOP 195)***

Vlastiti izvori ukupno su na dan 31.12.2022. iznosili 181.862 kn.

Neprofitna organizacija je do dana izvještavanja ostvarila višak prihoda u iznosu od 181.862 kn koji se prenosi u naredno razdoblje.

**Ugovorne obveze**

Na dan 31.12.2022. nije bilo ugovornih odnosa koji bi rezultirali imovinom ili obvezama u narednom razdoblju (hipoteke, vrijednosni papiri sporovi i sl.).

***VI. DODATNI PODACI***

**Radnici i volonteri**

***(PR-RAS-NPF AOP 160 i AOP 162)***

Na kraju izvještajnog razdoblja, Neprofitna organizacija je imala prosječno 5 radnika i 0 volontera.

**Događaji nakon bilance**

Nakon datuma bilance nije bilo značajnijih poslovnih događaja.

***VII. PRIHVAĆANJE I OBJAVA FINANCIJSKIH IZVJEŠTAJA***

**Objava financijskih izvještaja**

Zakonski zastupnik je svojom odlukom i ovjerom odobrio objavu financijskih izvještaja.

|  |  |
| --- | --- |
| Voditeljica računovodstva: | Zakonski zastupnik: |
| Ksenija Lu Zafirović | Vedran Horvat |